recursal/SuperWikiNEXT-32B huggingface dataset:
**சிப்ரா மசும்தர்** (*Shipra Mazumdar*) இந்திய இராணுவத்தில் படைத்துறைத் தலைவராகவும் இந்திய இராணுவ பெண்கள் மலையேறும் குழுவில் உறுப்பினராகவும் உள்ளார். வங்காளியான இவர் புனேவில் உள்ள இராணுவ தொழில்நுட்ப நிறுவனத்தில் பொறியியல் பயின்றார். உத்தரகாசியில் இருக்கும் நேரு மலையேற்ற நிறுவனத்தில் தனது அடிப்படை மற்றும் மேம்பட்ட மலையேறும் படிப்புகளை முடித்தார். .

மலையேறும் பயணம்
---------------

2005 ஆம் ஆண்டு சூன் மாதம் 2 ஆம் தேதியன்று 9:30 மணிக்கு  சிப்ரா தனது அணியின் மற்ற மூன்று உறுப்பினர்களுடன் எவரெசுட்டு சிகரத்தை அடைந்தார். அவர்கள் திபெத்தில் இருந்து வடக்கு கோல் வழியைப் பயன்படுத்தி மலை ஏறினர். 

இந்திய விமானப்படையில் இருந்து மற்றொரு மலையேறும் குழு மே 30 அன்று உச்சத்தை அடைந்தது.  அந்த அணியின் ஓர் உறுப்பினர், படை அணிப்பிரிவு தலைவர் எசு.எசு. சைதன்யா, சிகரத்திலிருந்து இறங்கும் போது பனிப்புயலில் காணாமல் போனார்.

மேற்கோள்கள்
-----------

1. 1 2  "Army women create history atop Everest". *The Tribune* (Chandigarh). June 2, 2013.. பார்த்த நாள்: January 26, 2013. "Army women create history atop Everest".
2. ↑  "Indian Army women scale Mt Everest". *தி டைம்ஸ் ஆஃப் இந்தியா* (Mumbai). June 3, 2005. Archived from the original on பிப்ரவரி 16, 2013.. பார்த்த நாள்: January 26, 2013.
3. ↑  "Army women on top of the world". *The Telegraph* (Calcutta). June 3, 2005.. பார்த்த நாள்: January 26, 2013.
**சிப்பி** என்பது நன்னீர் மற்றும் கடல்நீர் ஆகிய இரண்டிலும் காணப்படும் இருவோட்டுடலி வகுப்பைச் சேர்ந்த குடும்பம் ஆகும். இவற்றில் நூற்றுக்கும் மேற்பட்ட வகைகள் இருக்கின்றன. 2.5 செ.மீ. முதல் ஒரு மீட்டர் வரை வளரக்கூடியவை. சிப்பிகளின் ஓடு இரு பகுதிகளானது. இரு பகுதிகளும் ஓரத்தில் ஓரிடத்தில் ஒன்றோடு ஒன்று இணைக்கப்பட்டிருக்கின்றன. பெரும்பாலும் அதன் ஓடுகள் திறந்தே இருக்கும். நீரில் இருக்கும் ஆக்சிஜனை உள்ளிழுத்துக் கொள்கிறது சிப்பி. அதன் பருவ காலத்தில் கோடிக்கணக்கான முட்டைகளை இட்டுத் தள்ளும்.

முட்டையை விட்டு வெளியே வரும்போது சிப்பிக்கு ஓடு இருக்காது. அப்போது அதன் உருவம் ஒரு ஊசி முனை அளவே இருக்கும். ஒரு நாள் கழித்தே அதற்கு ஓடு உண்டாகிறது.

இரண்டு வாரங்களில் நீந்த தொடங்கும். ஐந்து ஆண்டுகளில் முழு வளர்ச்சி அடையும். மிக நல்ல முத்துக்கள் பாரசீக வளைகுடாவில் தான் கிடைக்கிறது. அரேபியர்கள் கடலில் மூழ்கி முத்து குளிப்பதையே முக்கிய தொழிலாக கொண்டிருக்கின்றனர். சிவப்பு, மஞ்சள், நீலம் ஆகிய நிறங்களிலும் முத்துக்கள் கிடைக்கின்றன.

உணவாக
-----

சிப்பிகள் உலகின் பல பகுதி மக்களால் விரும்பி உண்ணப்படும் உணவாகும். இதில் புரதச்சத்தும் குறைந்த கொழுப்பும் உள்ளதால் உடல்நலனுக்கு ஏற்றது.

மேற்கோள்கள்
-----------

1. ↑
|  |
| --- |
| முகம்மது நபி தொடர்பான கட்டுரைகளின் ஒரு பகுதி |
| முகம்மது நபி |
| முகம்மது நபி |
| வரலாறு
* மீலாதுன் நபி
* சிறப்பு பட்டங்கள்
* மக்கா வாழ்க்கை
* மதீனா பயணம்
* மதீனா வாழ்க்கை
* இறுதி ஹஜ்
 |
| பணிகள்
* ஆரம்ப வெளிப்பாடு
* இராணுவச் செயல்பாடுகள்
* ஹதீஸ்
 |
| அற்புதங்கள்
* திருக்குர்ஆன்
* இஸ்ரா மற்றும் மிஃராஜ் பயணம்
* நிலவைப் பிளத்தல்
* நிகழ்த்திய அற்புதங்கள்
 |
| நிகழ்வுகள்
* இறுதிப் பேருரை
* வரலாறு
 |
| கண்ணோட்டங்கள்
* விவிலியத்தில் முகம்மது நபி
 |
| தொடர்புடையவை
* முகம்மது நபி பள்ளிவாசல்
* முத்திரை
* ஜோர்தான் அருங்காட்சியகம்
 |
| * இசுலாம் வலைவாசல்
 |
| * பா
* உ
* தொ
 |

**இஸ்ரா மற்றும் மிஃராஜ் பயணம்**  (Isra and Mi'raj, அரபு மொழி: الإسراء والمعراج‎)
என்பது இசுலாமிய இறைத்தூதர் முகம்மது நபி நிகழ்த்திய அற்புதங்களில் ஒன்றாகும். இது இசுலாமிய நம்பிக்கையின் படி கி.பி. 621 இல் ஒரே இரவில் நிகழ்த்திய இரவுப் பயணம் ஆகும். இது உடல் மற்றும் ஆன்மீக பயணம் என இரு வழிகளில் விளக்கப்படுகிறது.

குர்ஆன் மற்றும் ஹதீஸ்
---------------------

இஸ்ரா மற்றும் மிஃராஜ் பயணம் தொடர்பான செய்திகள் குர்ஆனில் அல்-இஸ்ரா அத்தியாயத்தில் விளக்கப்பட்டுள்ளது.
 மற்ற அதிக கருத்துக்கள் ஹதீஸ் நூல்கள் மூலம் விவரிக்கப்பட்டுள்ளன.

பயணம்
-----

ஜெருசலேம் நகரில் உள்ள அல் அக்சா பள்ளிவாசல்.
முகம்மது நபி அரேபிய பாலைவனத்தின் மக்கா நகரிலிருந்து ஜெருசலேம் நகரில் உள்ள அல் அக்சா பள்ளிவாசலுக்கு இரவோடு இரவாக வானவர் ஜிப்ரயீல் மூலம் புராக் வாகனத்தில் அழைத்துச் செல்லப்பட்ட நிகழ்ச்சி இஸ்ரா (இரவில் கூட்டிச் செல்லுதல் ) என்று சொல்லப்படும். 
பின்னர் பைத்துல் முகத்தஸ் என்று அழைக்கப்படும் அல் அக்சா பள்ளிவாசலில் இருந்து விண்ணுலகத்திற்கு அழைத்துச் செல்லப்பட்ட நிகழ்ச்சி மிஃராஜ் என்று அழைக்கப்படுகின்றது. விண்ணுலகம் சென்ற முகம்மது நபி இறைவனைச் சந்தித்துப் பேசினார் என்பது இசுலாமிய நம்பிக்கை ஆகும்.

குர்ஆன் வசனங்கள்
----------------

முகம்மது நபியின் மிஃராஜ் பயண நிகழ்வை பற்றிய குர்ஆன் வசனங்கள் 17:1 வருமாறு:

> 
> *மஸ்ஜிதுல் ஹராமிலிருந்து, சுற்றுப்புறத்தைப் பாக்கியம் மிக்கதாக நாம் ஆக்கிய மஸ்ஜிதுல் அக்ஸா வரை தனது சான்றுகளைக் காட்டுவதற்காக ஓர் இரவில் தனது அடியாரை (முஹம்மதை) அழைத்துச் சென்றவன் (இறைவன்) தூயவன். அவன் செவியுறுபவன்; பார்ப்பவன்.*
> 
>

ஹதீஸ்
-----

முகம்மது நபியின் மிஃராஜ் பயண நிகழ்வை நிகழ்வை பற்றிய ஹதீஸ் வசனங்கள் வருமாறு:

> 
> *பைத்துல் முகத்தஸுக்கு வந்ததும் நபிமார்கள் (வாகனத்தை) கட்டும் வளையத்தில் புராக்கை நான் கட்டினேன். பிறகு பள்ளிவாசலில் நுழைந்தேன். என்று முகம்மது நபி கூறியதாக அனஸ் எனும் நபித்தோழர் கூறினார்.*
> 
>

மேற்கோள்கள்
-----------

1. ↑  Martin, Richard C.; Saïd Amir Arjomand; Hermansen, Marcia ஏனையோர். தொகுப்பாசிரியர்கள் (December 2, 2003). *Encyclopedia of Islam and the Muslim World*. Macmillan Reference USA. பக். 482. பன்னாட்டுத் தரப்புத்தக எண்:978-0-02-865603-8.
2. 1 2  திருக்குர்ஆன் 17:1
3. 1 2  Bradlow, Khadija (August 18, 2007). "A night journey through Jerusalem". *Times Online*.. பார்த்த நாள்: March 27, 2011.
4. ↑  Momina. "isra wal miraj". chourangi. 2016-03-09 அன்று மூலம் பரணிடப்பட்டது. 2012-06-16 அன்று பார்க்கப்பட்டது.
5. ↑  "Meraj Article". *duas.org*.
6. ↑  ஸஹீஹ் முஸ்லிம், 39:234
**இவான் விளாதிமீரொவிச் மிச்சூரின்** (*Ivan Vladimirovich Michurin*, உருசியம்: Иван Владимирович Мичурин) (அக்டோபர் 27 [யூ.நா. அக்டோபர் 15] 1855 – சூன் 7, 1935) என்பவர் உருசியாவைச் சேர்ந்த தாவரவியலாளர் ஆவார். இவர் புதிய தாவர வகைகளை தேர்வு செய்யும் பழகுனராக விளங்கினார்.

இவர் சோவியத் அறிவியல் அகாடமி மற்றும் லெனின் வேளாண்மை கூட்டு அகாடமி ஆகியவற்றில் கௌரவ உறுப்பினர். இவருடைய முறைகள் வேளாண்மை அறிவியல் மற்றும் மரபியலுக்கு சவாலாக அரசியல் தாக்கத்தை ஏற்படுத்தும் அளவிற்கு இருந்தன. இதையெ லைசென்கோயிஸம் மற்றும் மிச்சுரினிஸம் என்று அழைக்கிறார்கள். இவருக்கு உறுதுணையாக இருந்தவர் ட்ரோபிம் லைடிசன்கோ ஆவார். இவரது வாழ்நாள் முழுவதும் பழவகைமரங்களில் புதிய இனங்களை உருவாக்குவதிலேயே பணியாற்றினார். இவர் 300க்கும் மேற்பட்ட புதிய வகைகளை அறிமுகப்படுத்தியுள்ளார். இவருக்கு ஆர்டர்ஆப் லெனின் மற்றும் ஆர்டர் ஆப்தி டிரட் பேனர்ட ஆப் லேபர் ஆகிய விருதுகள் வழங்கப்பட்டுள்ளன.

மேற்கோள்கள்
-----------

1. ↑  "100th Anniversary of birth of Ivan Vladimirovich Michurin.". *Biokhimiia* **20** (5): 513–5. 1955. பப்மெட்:13283985.

வெளி இணைப்புகள்
---------------

விக்கிமீடியா பொதுவகத்தில்,  
 ***இவான் மிச்சூரின்***   
என்பதின் ஊடகங்கள் உள்ளன. 

* *Some Problems of Method* by I.V. Michurin
* *Мичурин И. В.* Итоги шестидесятилетних работ. Издание пятое. М.: ОГИЗ СЕЛЬХОЗГИЗ, 1949.
**தமிழ்நாடு அரசு தொழில் முன்னேற்றக் கழகம் - தகவல் தொழில்நுட்ப பூங்கா** செங்கற்பட்டு மாவட்டத்தில், சென்னைப் புறநகர் பகுதியான சிறுசேரியில் அமைந்துள்ளது. இது 581.2 ஏக்கர் பரப்பளவில் அமைக்கப்பட்டுள்ளது.

இடங்கள்
-------

### நிறுவனங்கள்

* டாடா ஆலோசனை சேவைகள்(டி.சி.எஸ்.)

டி.சி.எஸ். நிறுவனம் 70 ஏக்கர் நிலத்தை 13 கோடி ரூபாய் மதிப்பில் இப்பூங்காவில் கையகப்படுத்தியுள்ளது. இருநூறு கோடி ரூபாய் செலவீட்டில் 30,000 பணியாளர்களுக்கான இருப்பிடம், உருகுவே நாட்டின் கட்டிட வடிவமைப்பாளர் கர்லொ ஒத் அவர்களால் வடிவமைக்கப்பட்டது. இஃது, அந்நாள் உருகுவே நாட்டின் துணைக் குடியரசு தலைவர் தானிலோ அஸ்டோரி அவர்கள் 23 பிப்ரவரி 2011 அன்று திறந்து வைத்தார். இதுவே ஆசியாவின் பெரிய த.தொ. அலுவலகமாகும்.

>  

>  சிறுசேரி த.தொ, பூங்காவில் உள்ள டி.சி.எஸ். வளாகம் 

>  இதில் 2000 மகிழுந்துகளைக் கொள்ளுமளவு நிறுத்துமிடம் உள்ளது. தனிச்சிறப்பு கோபுரம் ஒன்று 132 மீட்டர் உயரமும் மற்றும் 28 தரைத்தளங்களும் கொண்டு அமைக்கப்பட்டுள்ளது. 
> [  ]
> 
> 

1. ↑  Siddiqui, Huma. "India, Uruguay to sign pact to avoid double taxation". *The Indian Express*.. பார்த்த நாள்: 29 September 2018.
2. ↑  "Chennai Daily". 12 March 2016 அன்று பார்க்கப்பட்டது.
**ஓகார்த் அச்சகம்** (Hogarth Press) 1917ல் லெனார்ட் வூல்ஃப், வெர்சீனியா வூல்ஃப் ஆகியோரால் நிறுவப்பட்ட ஒரு பிரித்தானிய பதிப்பகம் ஆகும். தொடக்கத்தில் இது ரிச்மன்டில் வூல்ஃப் தம்பதிகள் வாழ்ந்த ஓகார்த் இல்லத்தில் ஒரு கையால் இயக்கும் இயந்திரத்துடன் தொடங்கப்பட்டது. இந்த வீட்டின் பெயரைத் தழுவியே பதிப்பகத்துக்கும் பெயரிடப்பட்டது. வூல்ஃப் தம்பதிகளின் பொழுதுபோக்காகத் தொடங்கப்பட்ட இந்த அச்சகம், உலகப் போர்களுக்கு இடைப்பட்ட காலத்தில் ஒரு வணிக நிறுவனமாக வளர்ச்சியடைந்தது. 1938ல் வெர்சீனியா வூல்ஃப் இந்த நிறுவனத்தில் இருந்து விலகிக்கொள்ளவே, லெனார்ட் வூல்ஃப் யோன் லேமன் என்பவருடன் சேர்ந்து 1646 வரை ஒரு பங்கு நிறுவனமாக நடத்தினார். இதன் பின்னர் இது "சட்டோ அன்ட் வின்டசு" நிறுவனத்தின் ஒரு கூட்டு நிறுவனம் ஆனது. தற்போது "ரன்டம் ஹவுஸ்" நிறுவனத்தின் ஒரு பகுதியாகிய கிரவுன் பதிப்பகக் குழுமத்தின் அச்சகமாக "ஓகார்த்" உள்ளது.

புளூம்சுபெரி குழு உறுப்பினர்களின் நூல்களை அச்சிட்டதோடு ஓகார்த் அச்சகம், உளப்பகுப்பாய்வியல் ஆக்கங்களை வெளியிடுவதிலும் முன்னணியில் இருந்தது. அத்துடன், பிற மொழி நூல்களின் மொழிபெயர்ப்புகளை, குறிப்பாக உருசிய மொழி ஆக்கங்களை மொழிபெயர்த்து இந்நிறுவனம் வெளியிட்டு வந்தது.

வரலாறு
------

வூல்ஃப் தம்பதிகள் அச்சிடுவதை ஒரு பொழுதுபோக்காகவே தொடங்கினர். எழுத்து வெர்சீனியாவுக்கு மன அழுத்தத்தைக் கொடுப்பதாக அமையும்போது, அதிலிருந்து விலகியிருக்க அச்சிடுதல் ஒரு வழியாக அமைந்தது. வூல்ஃப் தம்பதிகள் 1917ல் கையால் இயக்கும் அச்சியந்திரம் ஒன்றை 19 பவுனுக்கு (2012ல் 900 பவுனுக்குச் சமம்) வாங்கினர். தாமாகவே அதைப் பயன்படுத்தவும் கற்றுக்கொண்டனர். அவர்கள் வாழ்ந்த "ஓவார்த் இல்ல" சாப்பாட்டு அறையில் இந்த இயந்திரத்தை அவர்கள் நிறுவினர். 1917 யூலை மாதத்தில் அவர்களது முதல் நூல் வெளியானது. இச்சிறிய நூலில் லெனார்ட் எழுதிய ஒரு கதையும், வெர்சீனியா எழுதிய ஒரு கதையும் இடம்பெற்றிருந்தது.

1917க்கும், 1946க்கும் இடைப்பட்ட காலத்தில் இப்பதிப்பகத்தில் இருந்து 527 நூல்கள் வெளியாகின.

மேற்கோள்கள்
-----------

1. ↑  Gaither 1986, pp. xx–xxi
2. ↑  Gaither 1986, p. xviii

உசாத்துணைகள்
------------

* Gaither, Mary E. "The Hogarth Press 1917–1946" pp. xvii–xxxiv in J. Howard Woolmer (1986), *A checklist of the Hogarth Press 1917–1946*, Woolmer Brotherson Ltd. ISBN 0-906795-38-9.
* Willis, J. H. (1992), *Leonard and Virginia Woolf as Publishers: The Hogarth Press, 1917–41*, University Press of Virginia. ISBN 0-8139-1361-6.
* Woolmer, J. Howard "Publications of The Hogarth Press" pp. 3–178 in J. Howard Woolmer (1986), *A checklist of the Hogarth Press 1917–1946*, Woolmer Brotherson Ltd. ISBN 0-906795-38-9.
நீல மண்டலத்தில் உள்ள லோமா லிண்டா, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்
**ஓக்கினாவா தீவு** (*Okinawa Island*) என்பது சப்பானில் ஓக்கினாவா மாகாணத்தில் கிழக்கு சீனக்கடலிலுள்ள ஒரு தீவும் ஓக்கினாவா தீவுக் கூட்டத்தின் மிகப் பெரியதும், சப்பானியத் தீவுகளில் ஐந்தாவது பெரியதும் ஆகும். இது பாரிய இரியூக்கியூ தீவுக்கூட்டத்தில் அமைந்துள்ளது. இது 112 கிலோ மீட்டடர் நீளமும் 11 கிலோ மீட்டர் அகலமும் 1199 சதுர கிலோமீட்டர் பரப்பளவும் கொண்டது. ஓக்கினாவா மாகாணத் தலைநகர் நாகா ஓக்கினாவா தீவில் அமைந்துள்ளது. 

நீல மண்டலத்தில் அமைந்த இத்தீவில் வசிப்போர் (நடுநிலக் கடல் பகுதியில் வாழும் சார்தீனியர்களைப் போன்று) உலகின் நீண்ட காலம் உயிர் வாழ்வோர் எனப்பெயர் பெற்றிருக்கின்றனர். ஒவ்வொரு 100,000 பேருக்கும் 34 பேர் நூறாண்டுகளுக்கு மேல் வாழ்கின்றனர். இது சப்பானின் தரவுகளை விட மூன்று மடங்காகும்.

இரண்டாவது உலகப் போரின் போது அமெரிக்கப் படைகளுக்கும் சப்பானியப் படையினருக்கும் இடையே கடும் போர் இங்கு நடைபெற்றது. 1945இல் அமெரிக்கப் படைகள் வெற்றி பெறும் முனைப்புடன் இத்தீவில் வந்தபோது சப்பானியப் படையினரின் பெரும் எதிர்ப்பை எதிர்கொள்ள வேண்டியதாக இருந்தது. மூன்று மாதகால சண்டையில் இருதரப்பினருக்கும் பெருத்த இழப்பு ஏற்பட்டது. முடிவில் அமெரிக்கப் படை வெற்றி பெற்றது. 1972இல் இத்தீவு சப்பானியரிடம் திருப்பி அளிக்கப்பட்டது. இருப்பினும் இன்றும் அமெரிக்கப் போர்த்தளம் இங்குள்ளது.

இதனையும் காண்க
--------------

* நீல மண்டலம்

மேற்கோள்கள்
-----------

1. ↑  Beare, Sally (2005). *50 Secrets of the World's Longest Living People*. Da Capo Press. பக். 304. .
**இரீடெரைட்டு-(Y)** *(Reederite-(Y))* என்பது ஓர் அரிய இட்ரியம் கனிமமாகும். (Na,Mn,Fe)15(Y,REE)2(CO3)9(SO3F)Cl. என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது. புளோரோசல்போனேட்டு வேதி வினைக்குழுவைக் கொண்டுள்ள புளோரோசல்பேட்டு கனிமங்களில் அறியப்பட்டுள்ள ஒரே கனிமம் இரீடெரைட்டு மட்டுமேயாகும். மூலக்கூற்று வாய்ப்பாட்டில் இடம்பெற்றுள்ள "REE" என்பது இட்ரியத்தை தவிர இடம்பெற்றுள்ள மற்ற அரு மண் தனிமங்கள் என்பதைக் குறிக்கிறது. சீரியம், நியோடிமியம், டிசிப்ரோசியம், இலந்தனம், எர்பியம் போன்றவை பெரும்பாலும் இங்கு இடம்பெறுகின்றன. இதேபோல மூலக்கூற்று வாய்ப்பாட்டில் பின்னொட்டாகச் சேர்க்கப்படும் (Y) என்பது தொடர்புடைய தளத்தில் இட்ரியத்தின் ஆதிக்கம் அதிகம் என்பதைக் குறிப்பிடுகிறது. கனிமங்களில் அரிதாகக் காணப்படும் P6 என்ற இடக்குழுவுடன் அறுகோணப் படிகத் திட்டத்தில் இரீடெரைட்டு-(Y) கனிமம் படிகமாகிறது.

மேற்கோள்கள்
-----------

1. 1 2  "Reederite-(Y): Reederite-(Y) mineral information and data". *Mindat.org*. 2016-03-03 அன்று பார்க்கப்பட்டது.
2. ↑  Grice, J.D. Gault, R.A. and Chao, G.Y. 1995. Reederite-(Y), a new sodium rare-earth carbonate mineral with a unique fluorosulfate anion. American Mineralogist 80, 1059-1064
3. ↑  "Reederite-(Y)" (PDF). *Handbookofmineralogy.org*. 2016-04-01 அன்று மூலம் (PDF) பரணிடப்பட்டது. 2016-03-03 அன்று பார்க்கப்பட்டது.
**விழிகள்** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து மாதாந்தோறும் வெளிவந்தது.

வரலாறு
------

மதுரையில் செயல்பட்டுவந்த, விழிகள் இலக்கிய வட்டம் சார்பில் சிற்றிதழாக 'விழிகள்' 1976இல் தோன்றியது.
இந்த இதழுக்கு சுந்தரபாண்டியன் என்பவர் ஆசிரியராகவும் வெளியிட்டாளராகவும் செயல்பட்டார். இப்பத்திரிகையில் ராமசாமி ( ஆராமுதம்) நிறையவும் தீவிரமாகவும் எழுதினார். நாட்டுப்புறக் கலைகள், கிராமியப் பாடல்கள், மக்கள் கலாச்சாரம், நிஜநாடக இயக்கம் முதலியவற்றில் ஈடுபாடு உடையவராக இருந்தார் அவர். விழிகள் இதழானது சிறுகதை, கவிதை, கட்டுரை போன்ற இலக்கிய விஷயங்களோடு மட்டுமே அல்லாமல் நாடகம், தெருக் கூத்து, கலைத் திரைப்படங்கள்; கலாசாரம், கல்வித் தரம் போன்ற பல விஷயங்களிலும் ஈடுபாடு காட்டியது.

சோதனை ரீதியிலான சிறுகதைகளையும், புதுக் கவிதைகளையும் வெளியிட்டது. பாரதி நூற்றாண்டு விழா சமயத்தில் 1982 சனவரி இதழை 'பாரதி மலர்' ஆகத் தயாரித்தது. 

விழிகள் குறிப்பிட்ட காலத்தில் தவறாது வெளிவர வேண்டும் என்று நிர்வாகம் ஆசைப்பட்டது. 'வரும்' என அடிக்கடி உறுதி கூறியது. எனினும், காலம் தாழ்த்தி, நீண்ட இடைவெளிகளுக்குப் பிறகேதான் ஒவ்வொரு இதழும் வருவது சாத்தியமாக இருந்தது.

1983இல் 'விழிகள்' ஒரு இதழ்கூட வந்ததாகத் தெரியவில்லை.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 149–151. 13 நவம்பர் 2021 அன்று பார்க்கப்பட்டது.
**ஸ்ரீ லலிதா சஹஸ்ரநாமம்** (Lalitha Sahasranamam), இது பிரம்மாண்ட புராணத்திலிருந்து வந்த ஒரு நூல் தொகுப்பாகும். லலிதா சஹஸ்ரநாமம் என்பது **இந்து கடவுள் லலிதா தேவியின் (லலிதா திரிபுரசுந்தரி)** ஆயிரம் பெயர்களை குறிக்கும்.

அம்பிகையின் துதி நூல்களில் முதலிடம் வகிப்பது ஸ்ரீ லலிதா சகஸ்ரநாமம். இதை உபதேசித்தவர் ஹயக்ரீவர். உபதேசம் பெற்றவர் அகஸ்திய முனிவர். இந்த ஆயிரம் திருநாமங்கள் உபதேசித்த இடம் காஞ்சி காமாட்சி அம்மன் ஆலயம் ஆகும். 

லலிதா தேவி சக்தி தாயின் வெளிப்பாடாக கருத்தப்படுகிறாள். லலிதா தேவியின் வழிபாட்டாளர்களுக்கு இது ஒரு புனித நூலாகும், எனவே இது ஸ்ரீகுல சம்பிரதாய வழிபாட்டில் முக்கியமாக பயன்படுத்தப்படுகிறது.

**லலிதா சஹஸ்ரநாமம்,** லலிதா தேவியின் பல்வேறு பண்புகளை ஒரு பாடலில் ஒழுங்கமைக்கப்பட்ட பெயர்களின் வடிவத்தில் கூறுகிறது. இந்த லலிதா சஹஸ்ரநாமம் தெய்வீகத் தாயை வணங்குவதற்கு **பரயானா (பாராயணம்), அர்ச்சனா, ஹோமா** போன்ற பல்வேறு முறைகளில் பயன்படுத்தப்படுகிறது.

ஸ்ரீ லலிதா சஹஸ்ரநாமம் பாடல் வரிகள்
----------------------------------

ஸ்ரீ லலிதா சஹஸ்ரநாமம் ஆயிரம் பெயர்களை குறிக்கும் துதிப்பாடல்கள் அல்லது ஸ்தோத்திரங்களாக ஒழுங்கமைக்கப்பட்டுள்ளன, எனவே சஹஸ்ரநாமத்தை ஸ்தோத்திர வடிவத்தில் அல்லது நமாவளி வடிவத்தில் உச்சரிக்கலாம்.

ஒரே பெயரை மீண்டும் சொல்லாத ஒரே ஒரு சஹஸ்ரநாமம் லலிதா சகஸ்ரநாமம் ஆகும். இது சரியாக 1000 பெயர்களைக் கொண்டுள்ளது. 

லலிதா சஹஸ்ரநாமம் ஸ்ரீ ஹயக்ரீவரால் சித்தர்களில் தலையாய குறுமுனி  ஸ்ரீ அகத்தியருக்கு அருளப்பட்டது 

ப்ரஹ்மாண்ட புராணத்தில், லலிதோபாக்கியானத்தில் ஸ்ரீ ஹயக்ரீவர் ஸ்ரீ அகத்தியருக்கு ஸ்ரீ லலிதா சஹஸ்ரநாமத்தை அருளினார்.

லலிதா தேவியின் கட்டளையின் பேரில், எட்டு தேவிகள் (வாசினி, காமேஸ்வரி, அருணா, விமலா, ஜெயனி, மோதினி, சர்வேஷ்வரி, மற்றும் கௌலினி) லலிதா சஹஸ்ரநாமத்தை இயற்றியதாக கூறப்படுகிறது.

மேற்கோள்கள்
-----------

1. ↑  Tagare, G.V. (1958). *The Brahmanda Purana*. Motilal Banarsidass Publishers Pvt.. பக். 1464. பன்னாட்டுத் தரப்புத்தக எண்:9788120838246. .
2. ↑  Tagare, G.V. (1958). *Lalitopakhyana (chapters 41-44)*. Motilal Banarsidass Publishers Pvt.. பக். 1464. பன்னாட்டுத் தரப்புத்தக எண்:9788120838246. .
3. ↑  100010509524078 (2018-05-21). "லலிதா சகஸ்ரநாமம் பிறந்த வரலாறு ஒரு பார்வை || lalitha sahasranamam history". *Maalaimalar* (English). 2021-01-27 அன்று மூலம் பரணிடப்பட்டது. 2021-01-19 அன்று பார்க்கப்பட்டது.CS1 maint: Unrecognized language (link)
4. ↑  "1000 Lalitha Sahasranamam Lyrics in Tamil - தமிழ் DNA". 2021-01-19 அன்று பார்க்கப்பட்டது.
ஓங்கி நதி 
**ஓங்கி ஆறு** (மொங்கோலியம்: Онги гол) ஓவர்கன்காய் மாகாணத்தின் கன்காய் மலைகளின் தென்கிழக்கு சரிவுகளில் இருந்து பாய்கிறது. 435 கிலோமீட்டர் (270 மைல்கள்) நீளமுள்ள மங்கோலியாவின் வடிநிலத்தில் பாய்கின்றது. இந்த ஆறு சில குறிப்பாக மழை அதிகமுள்ள ஆண்டுகளில், இது வட மத்திய அம்னகோவி மாகாணத்தில் உள்ள உலான் ஏரியில் வடிகிறது. பெரும்பாலான ஆண்டுகளில் உலான் ஏரியை அடையும் முன்பே வறண்டுவிடுகிறது. சமீபத்திய ஆண்டுகளில் இது கூடுதலாக 37 சுரங்கம் தோண்டும் நடவடிக்கைகளால் அச்சுறுத்தலுக்கு உள்ளாகியுள்ளது, ஆனால் செட்ஸ்கீஜின் மாங்க்பாயர் மற்றும் ஓங்கி நதி படுகை இயக்கம் ஆகியவற்றின் வெற்றிகரமான அழுத்தத்தின் காரணமாக பிராந்தியத்தில் ஆய்வுகள் மற்றும் தீங்கு விளைவிக்கும் 35 நடவடிக்கைகளை நிறுத்த உதவியது. இந்தப் பகுதியில் உள்ள மேற்பரப்பு நீர் நிலத்தடி நீர் சுரங்கத் தொழிலில் இருந்து வரும் பாதரசம் மற்றும் சயனைடுகளால் மாசுபடுத்தப்படும் வாய்ப்பினைக் கொண்டுள்ளது.

குறிப்புகள்
-----------

1. ↑  April 23, 2007. ‘Earth Day in Mongolia: Onggi River Movement Receives Award’, Mongolia-Web.com பரணிடப்பட்டது 2017-12-22 at the வந்தவழி இயந்திரம்
2. ↑  Lovgren S. 2008. ‘Mongolia gold rush destroying rivers, nomadic lives. National Geographic News’. Accessed Nov 4th 2008 at National Geographic News
ஒரு அழுத்த சமையற் கலம்
**அழுத்தச் சமையல்** (*Pressure cooking*) என்பது *அழுத்தக் கலம்* எனப்படும் காற்றுப் புகாதவாறு நன்கு அடைக்கபட்ட பாத்திரத்தில், உயர் அழுத்த நீராவியால் உணவை சமைக்கும் முறையாகும். இதில் உள்ள நீர் ஆவியாகி அதனால் ஏற்படும் உயர் அழுத்தம் கொதிநிலையைக் கட்டுப்படுத்துகிறது. இந்த அழுத்தத்தினால் கலத்தின் வெப்ப நிலை பெருமளவில் உயருகிறது. இதனால் உணவு மிக விரைவாக சமைக்கப்படுறது.

அழுத்தக் கலம் பதினேழாம் நூற்றாண்டில் இயற்பியலாளர் டெனிஸ் பாபின் என்பவரால் கண்டுபிடிக்கப்பட்டது. இது பாத்திரத்தில் இருந்து காற்றை வெளியேற்றி, கொதிக்கும் நீர்மத்திலிருந்து உருவாக்கப்படும் நீராவியை அடைத்து வைப்பதன் மூலமும் செயல்படுகிறது. இந்தக் கலம் சுற்றுப்புற வளிமண்டல காற்றழுத்தத்தைவிட நீராவியின் அழுத்தத்தத்தை உயர்த்த பயன்படுகிறது. மேலும் கலத்தில் சமையலுக்காக 100–121 °C (212–250 °F) இடையிலான அதிக வெப்பநிலையை உருவாக்குகிறது. இதனால் கணிசமான அளவு எரிபொருள் சேமிக்கப்படுகிறது.

நீராவி அல்லது நீரில் சமைக்கப்படும் எந்த உணவையும் அழுத்தக் கலனில் சமைக்கலாம். அழுத்தக் கலத்தில் அதிக அழுத்தத்தைத் தாங்க நவீன அழுத்தக் கலங்களில் ஏராளமான பாதுகாப்பு அம்சங்கள் உள்ளன. சமையல் முடிந்த பிறகு, நீராவி வெளியேற்றப்பட்டு சுற்றுப்புற வளிமண்டல அழுத்தத்திற்கு இணையாக குறைக்கப்படுகிறது. இதனால் பாத்திரத்தை திறக்க முடியும். அனைத்து நவீன அழுத்தக் கலன்களிலும் அழுத்தத்தினால் கலத்தின் மூடி திறக்கப்படுவதை பாதுகாப்பு அம்சங்களால் தடுக்கப்படுகிறது.

*நியூயார்க் டைம்ஸ் இதழின்* படி, 1950 இல் 37% அமெரிக்க குடும்பங்கள் குறைந்தது ஒரு அழுத்தக் கலனையாவது வைத்திருந்தன. 2011 இல், அந்த விகிதம் 20% ஆகக் குறைந்தது. இதற்குக் காரணம் நுண்ணலை அடுப்பு போன்ற வேகமான சமையல் சாதனங்களின் போட்டியும், நவீன அழுத்தக் கலன்களில் வெடிப்பு என்பது மிகவும் அரிதானது என்றாலும், இந்த வீழ்ச்சியின் காரணங்களில் ஒன்றாக வெடிப்பு குறித்த அச்சமும் ஒரு காரணமாக கூறப்படுகிறது.  இருப்பினும், மூன்றாம் தலைமுறை அழுத்ததக் கலன்களில் பல பாதுகாப்பு அம்சங்கள் மற்றும் எண்ணியல் வெப்பநிலை கட்டுப்பாடு உள்ளது. சமைக்கும் போது நீராவியை வெளியேற்றத் தேவையில்லை, அமைதியாகவும் சிறப்பானதாகவும் இருக்கும். மேலும் இந்த வசதிகள் அழுத்தக் கலன் சமையலை மீண்டும் பிரபலமாக்க உதவின.

குறிப்புகள்
-----------

1. ↑  "Breville the Fast Slow Pro™ Instruction Booklet" (PDF). *shopify.com*. 13 November 2018 அன்று பார்க்கப்பட்டது.
2. ↑  "A Pot With Benefits--How the pressure cooker fell out of favor, and why it's time to bring it back". .
3. ↑  "The Instant Pot Will Not Solve All of Life's Problems". *The Atlantic*. 8 January 2019.
நியூயார்க் பொது நூலகத்தில் உள்ள கூட்டன்பர்க் விவிலிய நூல்
**கூட்டன்பர்கு விவிலியம்** (*Gutenberg Bible*) என்பது ஐரோப்பாவில் நகரும் உலோக அச்சு மூலம் அச்சிடப்பட்ட ஆரம்பகால நூல்களில் ஒன்றாகும். இந்நூல் வெளியீடு "கூட்டன்பர்கு புரட்சி"யின் ஆரம்பமாகவும், மேற்குலகின் அச்சு நூல்களின் ஆரம்ப காலம் எனவும் எனக் கருதப்படுகிறது. இந்நூல் அதன் உயர்ந்த அழகியல் மற்றும் கலை அம்சங்களுக்காகப் பரவலாக பாராட்டப்பட்டது. இந்நூல் 1450களில் யோகான்னசு கூட்டன்பர்கு என்பவரால் மைன்சு நகரில் (இன்றைய செருமனியில்) இலத்தீன் மொழியில் அச்சிடப்பட்டது. இந்நூலின் 49 பிரதிகள் மட்டுமே எஞ்சியுள்ளன. இந்நுல்கள் உலகின் மிகவும் பெறுமதியான நூல்களில் ஒன்றாகக் கருதப்பட்டிருந்தாலும், 1978 இற்குப் பின்னர் இதன் முழுமையான பிரதி எதுவும் விற்பனை செய்யப்படவில்லை 1455 ஆம் ஆண்டு மார்ச்சில், பின்னாளைய திருத்தந்தை இரண்டாம் பயசு பிராங்க்ஃபுர்ட்டில் காட்சிக்கு வைக்கப்பட்டிருந்த நூலின் பக்கங்களைத் தாம் கண்டதாக எழுதியிருந்தார். இதன் எத்தனை பிரதிகள் அச்சிடப்பட்டன எனபது குறித்த தகவல்கள் இதுவரை அறியப்படவில்லை. 1455 இல் வெளியான தகவல்களின் படி, 158 முதல் 180 பிரதிகள் வெளியிடப்பட்டிருக்கலாம் என அறியப்படுகிறது.

மேற்கோள்கள்
-----------

1. ↑  Davies, Martin (1996). *The Gutenberg Bible*. British Library. பன்னாட்டுத் தரப்புத்தக எண்:0-7123-0492-4.
2. ↑  MSNBC: In the book world, the rarest of the rare
3. ↑  Luxist.com: The World of Rare Books: The Gutenberg Bible, First and Most Valuable பரணிடப்பட்டது 2013-04-10 at the வந்தவழி இயந்திரம்

வெளி இணைப்புகள்
---------------

விக்கிமீடியா பொதுவகத்தில்,  
 ***கூட்டன்பர்கு விவிலியம்***   
என்பதின் ஊடகங்கள் உள்ளன. 

* Gutenberg Digital Public access to digitised copy of the Gutenberg Bible held by the Göttingen State and University Library in Germany
* Treasures in Full: Gutenberg Bible Information about Gutenberg and the Bible as well as online images of the British Library's two copies
* Gutenberg Bible Census Details of surviving copies, including some notes on provenance
* *1462 The Gutenberg Bible Latin Vulgate*. .
* The Gutenberg Bible at the Beinecke பரணிடப்பட்டது 2020-07-27 at the வந்தவழி இயந்திரம் Podcast from the Beinecke Library, Yale University
நானோ கத்தியை வரியோட்ட இலத்திரன் நுண்வரைவி மூலம் எடுத்த படம்.ஒரு கார்பன் நானோ குழாய் இரு டங்க்ஸ்டன் தங்குதன் ஊசிகளால் நீட்சியடையச்செய்யப்படுகிறது. நானோ கத்தியின் உடையும் புள்ளியைக் கண்டறிய முக்கோண வடிவிலுள்ள முனையைக் கொண்ட அணுவின் விசையால் செயல்படும் வளைவுச் சட்டம் உள்ளது.
உயிரிய செல்களைப் (biological cells) பிரிக்கவும், வெட்டவும் கார்பன் நானோ குழாயால் உருவாக்கப்பட்ட கருவியே **நானோ கத்தி** (**nano knife**)ஆகும்.
ஒரு பாலாடைக்கட்டியை வெட்டும் கத்தியைப் போன்றே செயல்படுகிறது. இரு தங்குதன் ஊசிகளுக்கிடையே ஒரு கார்பன் நானோ குழாய் இணைக்கப்பட்டுள்ளது. இவை உயிரிய செல்களைச் சிறிய கூறுகளாக வெட்ட உதவுகிறது. இலத்திரன் நுண்ணோக்கியின் மூலம் இவற்றின் செயல்பாட்டை காண இயலும் கெலராடோ பல்கலைக் கழகம் போன்ற பல பல்கலைக் கழகங்கள் இதற்கான ஆய்வில் ஈடுபட்டுள்ளன.

உயிரிய செல்களின் (3D) முப்பரிமான படங்களை எடுக்க நானோ கத்தி பயன்படுகிறது. 300 நானோ மீட்டர் தடிமனான திசுக்களை இலத்திரன் திசு அடுக்கு சிறப்புக் கதிர் வீச்சு வரைவி (Electron tomography) படம் எடுக்க முடிகிறது. 
மின்னூட்டம் பெறக்கூடியப் பல்பகுதி மாதிரி (polymeric specimen) மட்டுமே இப்போது அலகிடு எதிர்மின்னி நுண்ணோக்கியின் மூலம் காண இயலுகிறது.

மேற்கோள்கள்
-----------


1. ↑  *On the Cutting Edge: Carbon Nanotube Cutlery*, National Institute of Standards and Technology, 22 November 2006, 2016-03-03 அன்று மூலம் பரணிடப்பட்டது, 2010-03-19 அன்று பார்க்கப்பட்டது
2. 1 2  G Singh; P Rice; R L Mahajan; J R McIntosh (11 February 2009), *Fabrication and characterization of a carbon nanotube-based nanoknife*, Volume 20, Number 9, Nanotechnology, Bibcode:2009Nanot..20i5701S, doi:10.1088/0957-4484/20/9/095701, 2010-03-19 அன்று பார்க்கப்பட்டது
3. ↑  "Nanodevices Using Individual Carbon nanotubes", *NanoScience and Engineering Group*, Kansas State University, 2010-03-19 அன்று பார்க்கப்பட்டது
[*தொடர்பிழந்த இணைப்பு*]
4. ↑  "Spotlight", *Cutting edge nanotechnology*, Nanowerk, 18 February 2009, 2010-03-19 அன்று பார்க்கப்பட்டது
**நான் உங்கள் தோழன்** 1978 ஆம் ஆண்டு வெளிவந்த ஈழத்து தமிழ்த் திரைப்படம். 1978 ஆம் ஆண்டில் மொத்தம் 6 ஈழத்துத் தமிழ்த் திரைப்படங்கள் வெளியிடப்பட்டமை இலங்கை தமிழ் திரைப்பட வரலாற்றில் ஒரு சாதனை ஆகும். அவற்றுள் முதலாவது திரைப்படந்தான் நான் உங்கள் தோழன். தொழிற்சங்கத் தலைவர்களில் ஒருவரான வி. பி. கணேசன் தனது முதலாவது படமான புதிய காற்றுக்கு கிடைத்த வரவேற்பைத் தொடர்ந்து எடுத்த திரைப்படம்.

அவரே இந்தமுறையும் பிரதான பாத்திரத்தில் நடித்தார். சுபாஷினி, கே. ஏ. ஜவாஹர், எஸ். ராம்தாஸ், எம், எம், ஏ. லத்தீப், ருக்மணி தேவி போன்ற பலரை தன்னுடன் நடிக்கவைத்தார். எஸ். வி. சந்திரன் இத்திரைப்படத்தை இயக்கினார். அவரே படத்தொகுப்பாளரும் கூட. எம். கே. றொக்சாமி இசையமைக்க, சாந்தி, முருகவேள், சாது ஆகியோர் இயற்றிய பாடல்களை வி.முத்தழகு, கலாவதி, கே. எஸ். பாலச்சந்திரன் (மெல்லிசைப்பாடகர்) (*சுண்டிக்குளி பாலச்சந்திரன்*), மொஹிதீன் பெக், கனகாம்பாள் என்பவர்கள் பாடினார்கள்.

கொழும்பு, மலையகம் என்பவற்றோடு யாழ்ப்பாணத்து நகர வீதிகளிலும், மட்டக்களப்பு மாமாங்கத் திருவிழாவிலும் கூட படப்பிடிப்பு நடத்தினார்கள்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஒரு கிராம மருத்துவமனையில் மருத்துவராக கண்ணன் (*வி.பி.கணேசன்*) வேலை பார்க்கிறான். அந்த கிராமத்துப் பெண்ணான ராதாவுக்கு (*சுபாஷினி*) கண்ணன் மேல் விருப்பம். ஆனால் அவள் மேல் ராஜன் (*லத்தீப்*) மோகம் கொள்கிறான். ராதாவின் எண்ணம் அறிந்த அவனுக்கு கண்ணனை பழி வாங்கவேண்டுமென்ற எண்ணம் வருகிறது. ஒரு சந்தர்ப்பத்தில் ராஜனிடமிருந்து தப்புவதற்காக ராதா கண்ணனின் மருத்துவமனையில் அடைக்கலம் புகுகிறாள், அங்கே தவறுதலாக மயக்கமருந்தை ராதா குடிக்க, ராஜன் அவளைக் கெடுத்து விடுகிறான். பழி எதிர்பார்த்தது போலவே கண்ணன் மேல் விழுகிறது. நல்லகாலமாக ராஜன் குற்றத்தை ஒப்புக்கொள்ள, எல்லாம் சுபமாக முடிவடைகிறது.

குறிப்பு
--------

* வி. பி. கணேசன் ஒருவரே இலங்கையில் அதிகம் (மூன்று) தமிழ்த் திரைப்படங்களை தயாரித்தவர். அவர் மூன்றிலும் வெவ்வேறு இயக்குனர்கள், இசையமைப்பாளர்கள், கதாநாயகிகள், துணைக் கதாநாயகர்கள் என்று சந்தர்ப்பம் கொடுத்தார்.
* அக்கால இந்தியப்படங்களில் சிலவேளைகளில் அரசியல் தலைவர்களின் மகாநாடுகள், இறுதி ஊர்வலங்கள் என்பனவற்றை இணத்துக் கொள்வதைப் போல, இத்திரைப்படத்தில் எஸ். ஜே. வி. செல்வநாயகம் அவர்களின் இறுதி ஊர்வலம் இணைக்கப்பட்டது.

மேற்கோள்கள்
-----------

1. 1 2 3  தம்பிஐயா தேவதாஸ். *இலங்கைத் தமிழ் சினிமாவின் கதை*. வி. எஸ். துரைராஜா, 75 உவாட் பிளேஸ், கொழும்பு 7, இலங்கை.. பக். 145. .
2. ↑  Dilrukshi Handunnetti. "Mano Ganesan talks about destruction of Tamil Film Industry in Sri Lanka". dbsjeyaraj.com. 2013-06-29 அன்று மூலதளத்திலிருந்து பரணிடப்பட்டது எடுக்கப்பட்டது. 2017-11-30 அன்று பார்க்கப்பட்டது.
3. ↑  "ஈழத்துத் தமிழ்த் திரைப்படங்கள்". ourjaffna.com. 2017-11-30 அன்று மூலதளத்திலிருந்து பரணிடப்பட்டது எடுக்கப்பட்டது. 2017-11-30 அன்று பார்க்கப்பட்டது.
***நான் சிந்திக்கிறேன், ஆகையால் நான் இருக்கிறேன்*** (*Cogito ergo sum*, ஒலிப்பெயர்ப்பு: "*கொஜிட்டோ இர்கோ சும்*"; /ˈkoʊɡ**[invalid input: 'i-']**toʊ ˈɜːrɡoʊ ˈsʊm/, அல்லது /ˈkɒɡ**[invalid input: 'i-']**toʊ/, /ˈsʌm/; பண்டைய இலத்தீன்: ˈkoːɡitoː ˈɛrɡoː ˈsʊm; ஆங்கில மொழி: *I think, therefore I am* அல்லது சிறப்பாக ஆங்கில மொழி: *I am thinking, therefore I exist*, நான் சிந்தித்துக் கொண்டிருக்கிறேன், ஆகையால் நான் இருக்கிறேன்.) என்பது ரெனே டேக்கார்ட் என்ற மெய்யியலாளரின் மெய்யியல் கருத்துரை ஆகும். "நான்" இருப்பதால் சிந்திக்க முடிகிறது என்ற கூற்றானது ஒருவருடைய இருத்தலை அல்லது தன் இருப்பை அத்தாட்சிப்படுத்துகிறது என்ற இலகுவான அர்த்தத்தை வழங்குகிறது. அல்லது டேக்கார்ட் விபரிப்பதன்படி, "நாம் சந்தேகித்துக் கொண்டே நாம் இருக்கிறோமா என்பதை சந்தேகிக்க முடியாது."

இக் கருத்துரை எல்லா அறிவின் ஓர் அடிப்படைக்கும் புரிந்துகொள்ளல் வடிவத்தை வழங்கியதால் இது மேற்கத்தைய மெய்யியலில் அடிப்படை மூலக்கூறாகியது. கற்பனை, ஏமாற்றுதல் மற்றும் தவறு போன்ற பொய்யாக ஏனைய அறிவு இருக்கும்போது, ஒருவருடைய சொந்த இருப்பின் உண்மையின் அத்தாட்சியாக தன் இருப்பைப்பற்றியே சந்தேகித்தல் அல்லது சிந்தித்தல் சிறந்த செயல் ஆகும்.

அறிஞர்களைவிட தன் நாட்டவர்களுக்குச் செல்ல வேண்டும் என்ற நோக்கில் இலத்தீனில் எழுதுவதைத் தவிர்த்து பிரான்சிய மொழியில் அவர் எழுதிய "முறையின் விளக்கவுரை" (1637) *je pense, donc je suis* (பிரெஞ்சு உச்சரிப்பு: ​[ʒə pɑ̃s dɔ̃k ʒə sɥi]) என்ற டேக்கார்ட்டின் உண்மையான கூற்றைக் கொண்டுள்ளது. இவர் "Cogito ergo sum" (*கொஜிட்டோ இர்கோ சும்*) என்ற இலத்தீன் கூற்றை "மெய்யியலின் கொள்கைகள்" (1644) என்ற நூலின் பயன்படுத்தினார்.

ஆங்கிலம் பேசுவோரிடத்தில் இவ்விவாதம் "the cogito ergo sum argument" (*கொஜிட்டோ இர்கோ சும் விவாதம்*) அல்லது சுருக்கமாக "the cogito" (*கொஜிட்டோ*) என பிரபல்யமாக அறியப்படுகிறது.

உசாத்துணை
---------

1. ↑  Srdjan Petrovic, John (2013). *Advanced Calculus: Theory and Practice*. பக். 572. பன்னாட்டுத் தரப்புத்தக எண்:9781466565630. .
2. ↑  Burns, William E. (2001). *The scientific revolution: an encyclopedia*. Santa Barbara, California: ABC-CLIO. பக். 84. பன்னாட்டுத் தரப்புத்தக எண்:0-87436-875-8. .

வெளி இணைப்புகள்
---------------

* Routledge Encyclopedia of Philosophy: Descartes — The Cogito Argument பரணிடப்பட்டது 2009-02-22 at the வந்தவழி இயந்திரம்
* Descartes' Epistemology
**வ. முனியன்** (பிறப்பு: சூலை 13 1961) மலேசியாவில் எழுத்தாளர்களுள் ஒருவராவராவார். ராஜி, வதனி, வீயெம் எனும் புனைப்பெயர்களில் எழுதிவரும் இவர், வழக்கறிஞரும், முன்னாள் கல்வியதிகாரியும், ஆசிரியருமாவார். மேலும், இவர் கெடா மாநில எழுத்தாளர் வாசகர் இயக்கத்தின் தலைவராகவும், முத்தமிழ்ப் படிப்பகம், மலேசியத் தமிழ் எழுத்தாளர் சங்கம் ஆகியவற்றின் செயலாளராகவும் பணியாற்றியுள்ளார்.

எழுத்துத் துறை ஈடுபாடு
----------------------

1977 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள். கட்டுரைகள் மற்றும் தொடர் பயணக் கட்டுரைகள் போன்றவற்றையும் எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "விழிக்க மறுக்கும் இமைகள்" (சிறுகதைத் தொகுப்பு 2004).

பரிசுகளும் விருதுகளும்
----------------------

* கெடா மாநில எழுத்தாளர் வாசகர் இயக்கச் சிறுகதைப் போட்டியில் முதல் பரிசு (1979);
* தேசிய நிலநிதிக் கூட்டுறவுச் சங்கச் சிறுகதைப் போட்டியில் முதல் பரிசு (2002);
* செம்பருத்தி திங்களிதழ் குறு நாவல் போட்டியில் பரிசு;
* தங்கப் பதக்கம் மலேசியத் தமிழ் எழுத்தாளர் சங்கத்தின் மாதாந்தரச் சிறுகதைத் தேர்வு (2003).

உசாத்துணை
---------

* மலேசியத் தமிழ் எழுத்துலகம் தளத்தில் வ. முனியன் பக்கம் பரணிடப்பட்டது 2016-03-04 at the வந்தவழி இயந்திரம்
**வ. முல்லைவேந்தன்** என்பவர் ஒரு தமிழக அரசியல்வாதி மற்றும் தமிழக செய்தி மற்றும் விளம்பரத்துறை முன்னாள் அமைச்சராவார். இவர் ஆசிரியராக தன் வாழ்வைத் துவக்கியவர்.

அரசியல் வாழ்க்கை
----------------

இவர் தன் அரசியல் வாழ்வில் முதலில் அ.இ.அ.தி.மு.க பேச்சாளராக இருந்தவர். பின் தி.மு.கவில் இணைந்து தருமபுரி மாவட்ட தி. மு.க. செயலாளராக ஆனார். 

### சட்டமன்ற உறுப்பினர்

தமிழக சட்டமன்ற உறுப்பினராக1989, 1996, 2006 ஆம் ஆண்டுகளில் மொரப்பூர் சட்டமன்றத் தொகுதியில் இருந்து தேர்ந்தெடுக்கப்பட்டார்.

### அமைச்சர்

தி.மு.க. அமைச்சரவையில் செய்தி மற்றும் விளம்பர அமைச்சராக 1996இல் நியமிக்கப்பட்டார். 

2001ஆம் ஆண்டு பிப்ரவரி 19ஆம் நாள் தர்மபுரியில் உள்ள நெடுஞ்சாலைத்துறை பயணியர் விடுதியில் இந்து அறநிலையத்துறை உதவி ஆணையர் அன்புமணி கடுமையாகத் தாக்கப்படுவதற்குக் காரணமாக இருந்ததாலும் அமைச்சர் தமிழ்க்குடிமகன் பொறுப்பிலிருந்த அறநிலையத்துறை
யில் தலையிட்டு ஆலயத்திற்குச் சொந்தமான நிலங்களை ஏலம்விடுவதற்குத் தடையாக இருந்ததாலும் அன்றைய முதலமைச்சர் மு.கருணாநிதியால் அமைச்சரவையில் இருந்து 
விலகுமாறு 2001 மார்ச் 8 ஆம் நாள் கேட்டுக்கொள்ளப்பட்டார்.

```
== தேர்தல்==
```

2001 ஆண்டின் சட்டமன்றத் தேர்தலில் போட்டியிட்டு தோல்வியுற்றார். மீண்டும் 2006 ஆண்டைய தேர்தலில் வெற்றி பெற்றார். 2014 ஆண்டு நடைபெற்ற நாடாளுமன்ற தேர்தலில் தி.மு.க. அடைந்த தோல்விக்கு விளக்கம் கேட்டு, அப்போது தர்மபுரி தெற்கு மாவட்டப் பொறுப்பாளராக இருந்த முல்லைவேந்தன் உள்ளிட்டோருக்கு நோட்டீஸ் அனுப்பியது கட்சி தலைமை, பிறகு முல்லைவேந்தன் முறையான விளக்கம் அளிக்கவில்லை என்று கூறி 2015 ஆண்டு சூலை மாதம் அவர் தி.மு.க.வில் இருந்து நீக்கப்பட்டார்.

தே.மு.தி.க.வில்
---------------

தே.மு.தி.கவில் இணைந்தார், என்றாலும் தீவிரமாக செயல்படாமல் ஒதுங்கி இருந்தார்.

மீண்டும் தி.மு.க.வில்
---------------------

இந்நிலையில் கருணாநிதியின் மறைவையடுத்து திமுக தலைவராக மு. க. ஸ்டாலின் ஆன பிறகு 2018 ஆகத்து 31 அன்று மீண்டும் திமுகவில் இணைந்தார்.

மீண்டும் அ.தி.மு.க.வில்
-----------------------

2021 தமிழ்நாடு சட்டமன்றத் தேர்தல், சமயத்தில் எடப்பாடி க. பழனிசாமி முன்னிலையில் அதிமுகவில் இணைந்தார்.

மேற்கோள்கள்
-----------

1. ↑  தினமணி, மதுரை, 2001 மார்ச் 9
2. ↑  *Tamil Nadu Legislative Assembly(Eeleventh Assembly) REVIEW 1996-2001* (PDF), சென்னை: தமிழ்நாடு சட்டப் பேரவை தலைமைச் செயலகம், 2005
3. ↑  "10,000 பேருடன் விரைவில் தே.மு.தி.க.வில் ஐக்கியம்... மாஜி முல்லைவேந்தன் அறிவிப்பு". ஒன்இந்தியா. 28 மார்ச் 2016 அன்று பார்க்கப்பட்டது.
4. ↑  "தே.மு.தி.க. சார்பில் முன்னாள் அமைச்சர் முல்லைவேந்தன் போட்டி?". மாலை மலர். 2016-03-31 அன்று மூலம் பரணிடப்பட்டது. 28 மார்ச் 2016 அன்று பார்க்கப்பட்டது.
5. ↑  "கருப்பசாமி பாண்டியன், முல்லைவேந்தன் மீண்டும் திமுகவில் இணைந்தனர்". *செய்தி*. இந்து தமிழ். 31 ஆகத்து 2018. 2 செப்டம்பர் 2018 அன்று பார்க்கப்பட்டது.
**வசந்த் ராம்ஜி கனோல்கர்** (*Vasant Ramji Khanolkar*) (13 ஏப்ரல் 1895 – அக்டோபர் 29 1978) **வி. ஆர். கனோல்கர்** என்றும் சிறப்பாக அறியப்படும் இவர் ஓர் இந்திய நோயியல் நிபுணராவார்.

புற்றுநோய் பற்றிய புரிதல், குருதி வகைகள், தொழுநோய் ஆகியவற்றிக்கு இவர் பெரும் பங்களிப்புகளைச் செய்தார். இவர் பெரும்பாலும் "இந்தியாவில் நோயியல் மற்றும் மருத்துவ ஆராய்ச்சியின் தந்தை" என்று அழைக்கப்படுகிறார்.

ஆரம்ப கால வாழ்க்கை
------------------

இவர், ஏப்ரல் 13, 1895 அன்று கோமந்தக் மராத்தா சமாஜ் குடும்பத்தில் பிறந்தார். இவர், இலண்டன் பல்கலைக்கழகத்தில் மருத்துவம் பயின்றா. மேலும்,1923 இல் நோயியலில் மருத்துவத்தில் முதுகலைப் படித்து, கிராண்ட்ஸ் மெடிக்கல் மற்றும் சேத் ஜி.எஸ் மருத்துவக் கல்லூரிகளில் நோயியல் பேராசிரியராகப் பணியில் சேர்ந்தார்.

பணிகள்
------

டாடா நினைவு மருத்துவமனையுடன் நெருக்கமாக தொடர்பு கொண்டிருந்த இவர் ஆய்வகங்கள் மற்றும் ஆராய்ச்சி இயக்குநராகவும் பணியாற்றினார். இந்திய அரசு இவரை தேசிய மருத்துவ ஆராய்ச்சி பேராசிரியராக நியமித்தது. இதில் பத்தண்டுகள் பணியாற்றினார். இவர் இந்திய புற்றுநோய் ஆராய்ச்சி மையத்தை ஒழுங்கமைக்க உதவினார். மேலும், அதன் தொடக்கத்திலிருந்து 1973 வரை இயக்குநராக பணியாற்றினார்.

இந்திய நோயியல் நிபுணர்கள் மற்றும் நுண்ணுயிரியலாளர்கள் சங்கத்தின் நிறுவனத் தலைவராக இருந்தார். இவர், புற்றுநோய் மற்றும் தொழுநோய் பற்றிய 3 புத்தகங்களையும் 100க்கும் மேற்பட்ட அறிவியல் ஆவணங்களையும் வெளியிட்டுள்ளார்.

விருதுகள்
---------

மனிதநேயத்திற்கான சிறப்பான சேவைக்காக 1955ஆம் ஆண்டில் பத்ம பூஷனை விருதினை இந்திய அரசிடமிருந்து பெற்றுள்ளார். மேலும், பத்மசிறீ விருதும் இவருக்கு வழங்கப்பட்டது.

இறப்பு
------

இவர் அக்டோபர் 29, 1978 இல் இறந்தார். இவருக்கு மனைவியும் ஒரு மகளும் இருந்தனர். அகாதமியின் முதல் தலைவராக இவர் இருந்ததன் நினைவாக டாக்டர் வி. ஆர். கானோல்கர் சொற்பொழிவு 1987 ஆம் ஆண்டு முதல் தேசிய மருத்துவ அறிவியல் அகாதமியால் நிறுவப்பட்டது.

தேர்ந்தெடுக்கப்பட்ட வெளியீடுகள்
-------------------------------

* V. R. Khanolkar, Non-specific training of antibody production. The Journal of Pathology and Bacteriology, Volume 27, Issue 2, pages 181–186, 1924.
* V. R. Khanolkar, T. B. Panse, and V. D. Divekar. Gamma-Sitosteryl Glycoside in Tobacco. Science, 16 September 1955: Vol. 122. no. 3168, pp. 515 – 516
* L. D. Sanghvi, K. C. M. Rao, V. R. Khanolkar. Smoking and Chewing of Tobacco in Relation to Cancer of the Upper Alimentary Tract. British Medical Journal, 1955; 1:1111-1114.
* V. R. Khanolkar, Diagnosis of Leprosy, Indian Journal of Dermatology, Venereology and Leprology, 1961, Volume : 27, Issue : 3, Pages : 59–68.

மேற்கோள்கள்
-----------

1. ↑  Obituary, V. R. Khanolkar at Cancer Research.
2. ↑  V.R. Khanolkar: father of pathology and medical research in India by Pai S.A. Ann Diagn Pathol. 2002; 6(5): 334-7.
3. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
4. ↑
**கட்டாஸ் ராஜ் கோயில்கள்** (பஞ்சாபி, உருது: کٹاس راج مندر) தெற்காசியாவின் பாகிஸ்தான் நாட்டின் பஞ்சாப் மாகாணத்தின் ராவல்பிண்டி கோட்டத்தில் அமைந்த சக்வால் மாவட்டத்தின் *கட்டாஸ்* எனும் கிராமத்தில் அமைந்த சிவபெருமானுக்கு அர்பணிக்கப்பட்ட கோயில்களின் வளாகம் ஆகும்.

தொன்ம வரலாறு
------------

இந்து தொன்மவியலின் படி, பாண்டவர்கள் வனவாசத்தில் இருந்தபோது கிருஷ்ணரின் ஆலோசனையின்படி இந்த சிவலிங்கக் கோயில்களை கட்டியதாக அறியமுடிகிறது.

இக்கோயில்களை உலகப் பாரம்பரியக் களங்களில் ஒன்றாக அறிவிக்க பாகிஸ்தான் அரசு கோரிக்கை விடுத்துள்ளது. மேலும் இக்கோயில் வளாகத்தை புதுப்பிக்க பாகிஸ்தான் அரசு திட்டமிட்டுள்ளது. இக்கோயிலின் திருக்குளத்தில் உள்ள நீர், அருகில் உள்ள தொழிற்சாலகளின் பெருக்கத்தினால் வற்றியுள்ளது. சனவரி 2017-இல் இக்கோயில் கோபுரங்களுக்கு புதிய விமானங்களை நிறுவத் தொடங்கியுள்ளது.

கட்டாஸ்ராஜ் கோயில்
கட்டாஸ்ராஜ் கோயில் வளாகம் பாண்டவர்களுடன் தொடர்புடையது. பாண்டவர்கள் பன்னிரெண்டு ஆண்டு வன வாச காலத்தில், நான்கு ஆண்டுகள் இப்பகுதியில் தங்கியிருந்ததாக மகாபாரத காவியம் கூறுகிறது. இக்கோயில் குளத்து நீரை அருந்த வந்த பீமன், அருச்சுனன், நகுலன் மற்றும் சகாதேவன், இக்குளத்தை காவல் காத்துக் கொண்டிருந்த ஒரு யட்சனின் கேள்விகளுக்கு பதில் கூறாது, இக்குளத்து நீரை அருந்தியதால் அனைவரும் ஒருவர் பின் ஒருவராக இறந்தனர். பின்னர் தருமன் இக்குளத்திற்கு வந்து யட்சனின் கேள்விகளுக்கு பதில் கூறி, தனது உடன் பிறப்புகளை உயிர்த்தெழச் செய்து, இக்குளத்து நீரை அருந்திச் சென்றதாக மகாபாரதம் கூறுகிறது.

அமைவிடம்
--------

கட்டாஸ்ராஜ் கோயில் வளாகம், சக்வால் மாவட்டம், பாகிஸ்தான்
கட்டாஸ்ராஜ் கோயில் வளாகம் சக்வால் நகரத்திலிருந்து நாற்பது கிலோ மீட்டர் தொலைவில் உள்ளது.

பிறகோயில்கள்
------------

இராமர் கோயில் கூரை வேலைப்பாடுகள்
கட்டாஸ்ராஜ் கோயில் வளாகத்தில் சிவலிங்கம் அல்லாது, இராமர் கோயில், சிவன் கோயில், அனுமார் கோயில்கள் உள்ளது. இக்கோயிலுக்கு முந்தைய இந்தியத் துணைப் பிரதமர் லால் கிருஷ்ண அத்வானி 2015-இல் வருகை புரிந்தார்.

படக்காட்சிகள்
-------------

* கட்டாஸ் கிராமம், 1875கட்டாஸ் கிராமம், 1875
* 
* கோயில் மதில் சுவர்கள்கோயில் மதில் சுவர்கள்
* 
* 
* 
* 
* புதுப்பிக்கப்பட்ட இராமர் கோயில், ஆண்டு 1950புதுப்பிக்கப்பட்ட இராமர் கோயில், ஆண்டு 1950
* 
* 
* பழைய நூலகம்பழைய நூலகம்
* 
* அனுமார் கோயில்அனுமார் கோயில்
* அனுமார் கோயில்அனுமார் கோயில்
* 
* கோயில் விதானம்கோயில் விதானம்
* 
* சிவன் கோயில்சிவன் கோயில்
* வழிபடும் இடம், சிவன் கோயில்வழிபடும் இடம், சிவன் கோயில்
* சிவன் கோயில்சிவன் கோயில்

மேற்கோள்கள்
-----------

1. ↑  "Drying up of Katas Raj temple pond has Pak Hindus worried". *Rediff News* (India). 24 April 2012. .
2. ↑  Rana, Yudhvir (5 January 2017). "Pakistan government begins installation of shikhar kalash on Hindu temples". Times of India.. பார்த்த நாள்: 13 January 2017.
3. ↑  Playing peacemaker: Advani, Visiting the Katas Raj temple complex near Lahore பரணிடப்பட்டது 2008-12-03 at the வந்தவழி இயந்திரம் Frontline, Volume 22 - Issue 13, Jun 18 - Jul 01, 2005.

வெளி இணைப்புகள்
---------------

விக்கிமீடியா பொதுவகத்தில்,  
 ***Katas Raj Temples***   
என்பதின் ஊடகங்கள் உள்ளன. 

* Pakistan renovates Katasraj Temples
* Picture tour of Katasraj Temples
* The Temples of Katas Raj in Pictures பரணிடப்பட்டது 2010-08-22 at the வந்தவழி இயந்திரம்
**கட்டாய நடுவர் தீர்ப்பாயம்** (compulsory arbitration) என்பது தொழிலாளர்களின் பிரச்சினையினைத் தீர்க்கும் தீர்ப்பாயம் ஆகும்.சட்டங்களின் மூலம் தொழிலாளர் மற்றும் மேலாண்மை ஆகிய இரு தரப்பினரையும் சிக்கலைத் தீர்க்க கட்டாயப்படுத்துகிறது. வேலை நிறுத்தத்தின் சாத்தியக்கூறுகள் பொது நலனை கடுமையாக பாதிக்கும் போது இந்த சட்டங்கள் பெரும்பாலும் பொருந்துகிறது. வழக்கமான பொதுக் கூட்டு பேரம் பேசும் முறை மூலம் இரு தரப்பினரும் உடன்பாட்டை எட்டத் தவறினால், சில தொழிலாளர் ஒப்பந்தங்கள் கட்டாய நடுவர் மன்றத்தின் மூலம் சிக்கல் தீர்ப்பதற்கான விதிகளை உருவாக்குகின்றன.

ஆத்திரேலியாவில்
---------------

ஆத்திரேலிய சமரசம் மற்றும் நடுவர் சட்டம் 1904 , பொதுநலவாய சமரசம் மற்றும் நடுவர் நீதிமன்றத்தை நிறுவுவதன் மூலம் ஆத்திரேலியாவிற்கான தொழில்துறை உறவுகளில் சட்டத்தின் ஆட்சியை அறிமுகப்படுத்தியது.

1906 முதல் ஆத்திரேலியா, மேலாண்மைக்கும் ஊழியர்களுக்கும் இடையே கட்டாய நடுவர் முறையை அமல்படுத்தி வருகிறது. இந்த சட்டப்பூர்வ நடுவர் அமைப்பு, தொழில்துறை உறவுகள் நீதிமன்றம் அல்லது ஆணையம் மற்றும் ஹார்வெஸ்டர் நீதிமன்ற வழக்கு ஆகியவை ஆத்திரேலிய தொழில்துறை உறவு முறைக்கு அடித்தளமாக உள்ளன.

இந்த முறை 1983 ஆம் ஆண்டு முதல் திருத்தப்பட்டது. ஜான் ஹவார்ட் தலைமையிலான முன்னாள் லிபரல் கட்சி அரசாங்கம், வொர்க்சாய்ஸ் மூலம் அதை மேலும் மாற்றியமைக்க முயன்றது.

சான்றுகள்
---------

1. ↑  Arbitration Guide. The Superior Court of Maricopa. Accessed March 31, 2012.
2. ↑  Organized Labor in Australia. Britannica Online. Accessed March 31, 2012
அழுத்தச் சமைக்கலம்
 2013 பாஸ்டன் மாரத்தான் குண்டுவெடிப்பில் பயன்படுத்தப்பட்ட பிரஷர் குக்கர் வெடிகுண்டு
**அழுத்தச் சமைக்கலம் வெடிகுண்டு** (*pressure cooker bomb*) என்பது ஒரு அழுத்தச் சமைக்கலனில் வெடி பொருட்களை நிரப்பி, அதனை மின்கம்பிகளை மின்கலங்களுடன் இணைப்பதன் மூலம் மேம்படுத்தப்பட்ட மேம்படுத்தப்பட்ட வெடிக்கும் சாதனம் (IED) உருவாக்கப்படுகிறது.

பிரஷர் குக்கர் குண்டுகள் 21ம் நூற்றாண்டு முதல் பயங்கரவாதிகளால் பல தாக்குதல்களுக்கு பயன்படுத்தப்பட்டுள்ளது. அவற்றில் 2006 மும்பை ரயில் குண்டுவெடிப்புகள், 2013 பாஸ்டன் மாரத்தான் குண்டுவெடிப்புக்கள் மற்றும் மான்செஸ்டர் குண்டுவெடிப்பு 2017, 19 நவம்பர் 2022 அன்று மங்களூருவில் வெடித்த பிரஷர் குக்கர் வெடிகுண்டுகளும்அடங்கும்.

விளக்கம்
--------

நியூ யார்க் நகரத்தின் டைம்ஸ் சதுக்கத்தில் நிறுத்தியிருந்த வாகனத்தில் வைத்திருந்த பிரஷர் குக்கர் வெடிகுண்டின் நிலையைக் காட்டும் நீதித்துறை வரைபடம்
பிரஷர் குக்கர் குண்டுகளை உருவாக்குவது ஒப்பீட்டளவில் எளிதானது. தேவையான பெரும்பாலான வேதிப் பொருட்களை எளிதில் பெறலாம். மின்னணு கடிகாரம், அலைபேசி, அலாரம் கடிகாரம் போன்ற எளிய மின்னணு சாதனங்களைப் பயன்படுத்தி வெடிகுண்டைத் தூண்டலாம். மேம்படுத்தப்பட்ட வெடிக்கும் சாதனம் வெடிப்பின் சக்தி பிரஷர் குக்கரின் அளவு மற்றும் பயன்படுத்தப்படும் வெடிப்பொருட்களின் அளவு மற்றும் வகையைப் பொறுத்தது.

ஒரு குழாய் வெடிகுண்டைப் போலவே, பிரஷர் குக்கரால் வழங்கப்படும் கட்டுப்பாடு என்பது பிரஷர் குக்கர் வெடிக்கும் வரை வெடிப்பிலிருந்து வரும் ஆற்றல் கட்டுப்படுத்தப்படுகிறது. இது குறைந்த வெடிமருந்துகளைப் பயன்படுத்தி ஒப்பீட்டளவில் பெரிய வெடிப்பை உருவாக்குகிறது.

மேற்கோள்கள்
-----------

1. 1 2  "A Short Recent History of Pressure Cooker Bombs". *swampland*. April 16, 2013. .
2. ↑  "What we know about the Boston bombing and its aftermath". CNN. April 19, 2013. .
3. ↑  மங்களூரு குக்கர் குண்டு வெடிப்பு: ஐ.எஸ். அமைப்பு பொறுப்பேற்பு
4. ↑  Terrorist outfit ISKP claims hand in Coimbatore, Mangaluru blasts
5. ↑  "Boston Bombs Were In Pressure Cookers And Hidden In Black Duffel Bags, Says Person Briefed On Probe". *Huffington Post*. April 16, 2013. .
6. ↑  US Department of Homeland Security (2004). "POTENTIAL TERRORIST USE OF PRESSURECOOKERS" (PDF). May 12, 2013 அன்று மூலம் (PDF) பரணிடப்பட்டது. April 16, 2013 அன்று பார்க்கப்பட்டது.  *இந்தக் கட்டுரை பொது உரிமையில் உள்ள மூலத்திலிருந்து உரையைக் கொண்டுள்ளது.*
7. ↑  "How pressure-cooker bombs boost the deadliness of 'low explosives'". Ctvnews.ca. February 20, 2005. April 19, 2013 அன்று மூலம் பரணிடப்பட்டது. April 17, 2013 அன்று பார்க்கப்பட்டது.

வெளி இணைப்புகள்
---------------

* US Department of Homeland Security information leaflet on pressure cooker bombs, July 1, 2010
**மோகவதைப் பரணி** என்னும் நூல் தத்துவராயர் இயற்றிய நூல்களில் ஒன்று. 

இதன் மறுபெயர் ஏடுகளில் விடுபட்டுள்ளது. இதில் 850 கண்ணிகள் உள்ளன. இதன் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர். மோகத்தை எப்படி வதைத்தார் என்று இது விளக்குகிறது. மோகத்தை மோகன் என இது உருவகம் செய்துகொள்கிறது.

திருமுடி அடைவு
--------------

இந்த நூலில் வரும் "திருமுடி அடைவு"ப் பகுதியில் தட்சிணாமூர்த்தி, கீதை சொன்ன கண்ணன், நம்மாழ்வார், காழிச்சிறு பாலகன் (ஞானசம்பந்தர்), நாவின் அரசன் (திருநாவுக்கரசு), சுந்தரன், வாதவூரன் என்பவர்களைப் போற்றிய பின்னர் சிவப்பிரகாசரையும், சொரூபானந்தரையும் இணைத்து வரிசைப்படுத்துகிறார்.

கதை
---

போர்முகத்து 1000 களிறுகளை வென்ற மானவீரனுக்குப் பாடும் பரணியைப் பற்றற்றிருந்த சொரூபானந்தர் மேல் பாடலாமா என மாணாக்கர் பலர் வினவினர். மோகம் ஒருவர் மனத்திலுள்ள ஒரு மதயானை. அதனை வென்றவர் குரு சொரூபானந்தர். ஆயிரம் யானைகளை வென்றார் என்பது எப்படி என அவர்கள் வினவினர். தத்துவராயர் விடை பகராது சில நாள் காலம் கடத்தினார். பின்னர் அவர்கள் அவரவர் மனத்திலுள்ள மோகங்களும் அடங்கக் கண்டு ஆசிரியர் ஆயிரக்கணக்கானோர் மோகத்தை அடக்கிய வெற்றியை உணர்ந்து கொண்டார்களாம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
மோசி கண்ணத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 124

மோசி என்னும் புலவர் அல்லது பெருமகன் வாழ்ந்த ஊர் கண்ணத்தம். இந்தக் கண்ணத்தத்தில் வாழ்ந்த புலவர் கண்ணத்தனார்.

பாடல் சொல்லும் செய்தி
---------------------

### அன்றில்

அன்றில் பறவை ஆணும் பெண்ணுமாய் இணைந்தே வாழும். இன்றாலும் அவற்றில் ஒன்று இறந்துவிட்டால் மற்றொன்று அதனை நினைந்து புலம்பிக்கொண்டே உயிர்வாழும். 

#### அன்றில் போல் 'புன்கண் வாழ்க்கை' வாழேன்

தலைவன் வராவிட்டால் அவனுக்காக ஏங்கி அழுதுகொண்டே அன்றில் போல வாழ்வது என்பது என்னால் முடியாது. (என் உயிர் போய்விடும்) என்கிறாள் தலைவி.

##### நெய்தல் நிலத்து எற்பாடு பொழுதில் வாழேன்

எக்கர் என்னும் மோட்டுமணலில் அதிரல் பூ உதிரும். ஈங்கைப் பழமும் கொட்டும். இவை இரண்டுமே வெண்முத்துக்கள் கொட்டிக் கிடப்பது போல் உதிர்ந்து கிடக்கும். அவற்றை நவ்வி இனத்து மான் மேயும். இப்படி மேயும் இடம் நெய்தல். மேயும் காலம் எற்பாடு. (பிற்பகல் 2 மணி முதல் 6 தணி வரை)

இந்த இடத்தில், இந்தக் காலத்தில், நீ இல்லாவிட்டால், தலைவி உயிர்வாழமாட்டாள் என்கிறாள் தோழி. பிரிவு உணர்த்திய தலைவனுக்கு இதனைக் கூறுகிறாள்.
மூனிச் புனித ஜார்ஜ் கல்லறையில் உள்ள நினைவுத் தூண் - போகங்கவுசன்
**யோகான் வான் இலாமாண்ட் (Johann von Lamont)** FRSE அல்லது ஜான் இலாமாண்ட் என அழைக்கப்படும் இவர், (13 திசம்பர் 1805 - 6 ஆகத்து 1879), ஒரு சுகாட்டிய-செருமனி வானியலாளரும் இயற்பியலாளரும் ஆவார்.

வாழ்க்கை
--------

**ஜான் இலாமாண்ட் (John Lamont)**  1805 திசம்பர் 13 இல் சுகாட்லாந்தில் உள்ள அபர்டீன்சயரில் இன்வெரே பகுதிக்கு அருகில் அமைந்த கோரீமுல்சீயில் பிரந்தார். இவரது தந்தையார் இராபர்ட் இலாமாண்ட். இவரது தாயார் எஇலிசபத் ஏவான். இவர் பிரேமார் பக்கத்தில் அமைந்த இன்வெரே பள்ளியில் கல்வி பயின்றார். இவர் தந்தையார் 1817 இல் இறந்துவிட்டார் எனவே இவர் செருமனிக்கு, புனித ஜேம்சு துறவுமடத்தின் இரேட்டிசுபானில் உள்ள சுகாட்சு பெனெடிக்டைன் கல்லூரிக்கு, அனுப்பப்பட்டார். 
இவர் போகங்கவுசன் வான்காணகத்தில் சேர்ந்து வானியல் பணியைத் தொடங்கினார். 1835 இல் அதன் இயக்குநரானார். முனைவர் பட்ட்த்தை 1830 இல் முடித்து 1852 இல் மூனிச் பல்கலைக்கழக வானியல் பேராசிரியர் ஆனார்.
At the observatory he undertook the task of creating a star catalog that had about 35,000 entries.

இவரது சிறப்புப் புலம் புவியின் காந்தவியலாகும். இவர் புவியின் காந்த அளக்கைகளைப் பவாரியா, வடக்குச் செருமனி, பிரான்சு, சுபெயின், டென்மார்க் ஆகிய இடங்களில் மேற்கொண்டார். இவர் 1850 இல் காந்தப் பத்தாண்டு அலைவுநேரத்தையும் (பத்தாண்டு வட்டிப்பு புவிக்காண்டஹ்ப்புலத்தை உருவாக்கும் )புவிமின்னோட்டச் சுற்றமைப்பையும் கண்டுபிடித்தார். இது ஓரளவு சூரியக் கரும்புள்ளி வட்டிப்பை ஒத்தமைந்தது. அதே ஆண்டில் என்றிச் சாமுவேல் சுவாபே சூரியனின் கரும்புள்ளிகளின் வட்டிப்பைக் கண்டறிந்தார்.

இவர் யுரேனசு, காரிக்கோள் ஆகியவற்றின் வட்டணைகளைக் கணக்கிட்டார்.யுரேனசின் பொருண்மையின் முதன்மதிப்பைக் கொணர்ந்தார். தற்செயலாக இவர் 1845 இல் ஒருமுறையும் 1846 இல் இருமுறையும் கண்ணுற்றுள்ளார். எனினும் அதை இவர் ஒரு புதிய கோளாக உய்த்துணரவில்லை.

இவர் *Handbuch des Erdmagnetismus* (1849) எனும்நூலின் ஆசிரியர் ஆவார்..

இவர் தனியராக, செருமனி மூனிச் நகரில் 1879 ஆகத்து 6 இல் இறந்தார். இவரது பெருஞ்செல்வம் அறிவியல் புலங்களில் ஆய்வு மேற்கொள்பவருக்கு நல்கையாகப் பயன்படுத்தப்பட்ட்து.

தகைமைகள்
--------

இவர் அரசு கழகத்தின் அயல்நாட்டு உறுப்பினரும் எடிபர்கு அரசு கழக உறுப்பினரும் ஆவார்.இவர் 1867 இல் பவாரிய அரசரால் பவாரிய முடித்தகைமை ஆணை வழங்கப்பட்டார். இவர் இதன்வழி வான் எனும் முன்னடையைப் பயன்படுத்தலாம். மூனிச்சில் உள்ள இவரது சிலை திறந்த கையோடு வடிக்கப்பட்டுள்லது. இக்கையில் மக்கள் சிறு காசுகளை வைக்கின்றனர்.டீசைடு களக்குழு 1934 இல் சுகாட்லாந்தின் இன்வெரேவில் பளிங்கு நினைவு பேழையை நிறுவியது. இச்சிலை சர் ஜேம்சு ஜீன்சு அவர்களால் திறக்கப்பட்டது.

பின்வரும் வான்பொருள்கள் இவர் பெயர் இடப்பட்டுள்ளன:

* இலாமாண்ட் (செவ்வாய்க் குழிப்பள்ளம்).
* இலாமாண்ட் (நிலாக் குழிப்பள்ளம்).

மேற்கோள்கள்
-----------

1. ↑  Mozel, P. (December 1986). "In Search of Sprites - the Discovery of Ariel and Umbriel". *Journal of the Royal Astronomical Society of Canada* **80** (6). Bibcode: 1986JRASC..80..344M. .
2. 1 2 3  "Centenaries of 2005". *Astronomical Society of Edinburgh Journal* (49). October 2005.. பார்த்த நாள்: 2007-07-30.
3. ↑    "Lamont, Johann von". *பிரித்தானிக்கா கலைக்களஞ்சியம்* (11th) **16**. (1911). Cambridge University Press.

வெளி இணைப்புகள்
---------------

* MNRAS **40** (1880) 208
* Obs **3** (1879) 155
**அபீசி அபுரு** (பாரசீகம்: حافظ ابرو, இறப்பு சூன் 1430) என்பவர் நடு ஆசியாவின் தைமூரிய ஆட்சியாளர்களின் அவையில் பணி செய்த ஒரு பாரசீக வரலாற்றாளர் ஆவார். இவரது முழுப்பெயர் **அப்தல்லா** (அல்லது **நூருல்லா**) **இபின் லோத்திப்-அல்லா இபின் 'அப்தல் ரஷீத் பெதாதினி** ஆகும்.

இவர் குராசான் பகுதியில் பிறந்தார். அமாதானில் கல்வி பயின்றார். 1380களில் தைமூரின் அவையில் இணைந்தார். தைமூரின் இறப்பிற்குப் பிறகு எராத்தில் தைமூரின் மகனான சாருக்கிடம் பணியாற்றினார். தைமூர் மற்றும் சாருக்கின் அவைகளில் இருந்த மற்ற அறிஞர்களுடன் இவர் உரையாற்றியுள்ளார். இவர் ஒரு சிறந்த சதுரங்க ஆட்டக்காரராக அடையாளப்படுத்தப்படுகிறார்.

தைமூரிய நாடு மற்றும் அதனை ஒட்டியுள்ள பகுதிகளின் வரலாறு மற்றும் புவியியலைப் பற்றி ஏராளமான நூல்களை எழுதியும் ஒன்றுபடுத்தியும் உள்ளார். இவரை இந்தப் பணிகளுக்கு சாருக்கு நியமித்தார்.

உசாத்துணை
---------

1. 1 2 3 4  Maria Eva Subtelny and Charles Melville, வார்ப்புரு:Iranica
2. ↑  Lewis, ed. by B. (1986). *Encyclopedia of Islam, Vol 3* (Photomechan. repr. ). Leiden [u.a.]: Brill [u.a.]. பக். 57. பன்னாட்டுத் தரப்புத்தக எண்:9004081186.

ஆதாரங்கள்
---------

* "Ḥāfeẓ-e Abru". *Encyclopaedia Iranica, Vol. XI, Fasc. 5*. (2002). 507–509.